CELEX: 62013TN0376
Language: da
Date: 2013-07-18 00:00:00
Title: Sag T-376/13: Sag anlagt den 18. juli 2013 — Versorgungswerk der Zahnärztekammer Schleswig-Holstein mod ECB

7.9.2013   
            
            
               DA
            
            
               Den Europæiske Unions Tidende
            
            
               C 260/48
            
         Sag anlagt den 18. juli 2013 — Versorgungswerk der Zahnärztekammer Schleswig-Holstein mod ECB
   (Sag T-376/13)
   2013/C 260/86
   Processprog: tysk
   
      Parter
   
   
      Sagsøger: Versorgungswerk der Zahnärztekammer Schleswig-Holstein (Kiel, Tyskland) (ved advokat O. Hoepner)
   
      Sagsøgt: Den Europæiske Centralbank
   
      Sagsøgerens påstande
   
   
               —
            
            
               Den Europæiske Centralbanks afgørelse af 16. april 2013 som affattet ved afgørelse af 22. maj 2013 (LS/MD/13/313) annulleres i det omfang begæringen om aktindsigt i bilag A og B til »Exchange Agreement dated 15. February 2012 among the Hellenic Republic and the European Central Bank and the Eurosystem NBCs listed herein« ikke blev imødekommet.
            
         
               —
            
            
               Den Europæiske Centralbank tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1)
            
            
               Første anbringende: Ulovligt grundlag for afgørelsen.
               
                           —
                        
                        
                           Sagsøgeren har anført, at Den Europæiske Centralbank med sin afgørelse ECB/2011/6 (1) uden tilstrækkelig bemyndigelse hertil materielt har udvidet kredsen af de i artikel 4, stk. 1, litra a), i afgørelse ECB/2004/3 (2) nævnte afslagsgrunde.
                        
                     
         
               2)
            
            
               Andet anbringende: Tilsidesættelse af væsentlige formforskrifter.
               
                           —
                        
                        
                           Inden for rammerne af dette anbringende har sagsøgeren anført, at den anfægtede afgørelse tilsidesætter væsentlige formforskrifter. Sagsøgeren har i den forbindelse anført, at kravene til begrundelsespligten efter artikel 296, stk. 2, TEUF og under hensyntagen til artikel 41, stk. 2, litra c), i Den Europæiske Unions charter for grundlæggende rettigheder skal sættes højt, og at Den Europæiske Centralbanks begrundelse i den anfægtede afgørelse ikke opfylder de krav, som Den Europæiske Unions Domstol har fastsat.
                        
                     
         
               3)
            
            
               Tredje anbringende: Tilsidesættelse af materiel ret.
               
                           —
                        
                        
                           Sagsøgeren har herved gjort gældende, at den materielle ret er blevet tilsidesat, idet den anfægtede afgørelse på grund af dens utilstrækkelige begrundelse har tilsidesat sagsøgerens ret til aktindsigt i henhold til artikel 42 i Den Europæiske Unions charter om grundlæggende rettigheder og artikel 15, stk. 3, TEUF. Endvidere er afslaget på aktindsigt uforholdsmæssigt.
                        
                     
         
      (1)  Den Europæiske Centralbanks afgørelse 2011/342/EU af 9.5.2011 om ændring af afgørelse ECB/2004/3 om aktindsigt i Den Europæiske Centralbanks dokumenter (ECB/2011/6) (EUT L 158, s. 37).
   
      (2)  Den Europæiske Centralbanks afgørelse 2004/258EU af 4.3.2004 om aktindsigt i Den Europæiske Centralbanks dokumenter (ECB/2004/3) (EUT L 80, s. 42).